Σχέδιο Β

Το Σχέδιο Β ήταν ακροαριστερό πολιτικό κόμμα. Ιδρύθηκε τον Φεβρουάριο του 2010, ως Μέτωπο Αλληλεγγύης και Ανατροπής, με πρωτοβουλία του Αλέκου Αλαβάνου.

Ιστορικό
Τον Φεβρουάριο του 2010, ο Αλέκος Αλαβάνος παρουσίασε σε συνέντευξη τύπου πολιτική πλατφόρμα με την ονομασία «Μέτωπο Αλληλεγγύης και Ανατροπής», με σκοπό τη συμπόρευση των πολιτικών δυνάμεων της Αριστεράς.

Παράλληλα, τέσσερις συνιστώσες που συμμετείχαν στον ΣΥ.ΡΙΖ.Α. (Κομμουνιστική Οργάνωση Ελλάδας, Διεθνιστική Εργατική Αριστερά, Κίνηση για την Ενότητα Δράσης της Αριστεράς και Αντικαπιταλιστική Πολιτική Ομάδα) υποστήριξαν την υποψηφιότητα του Αλέκου Αλαβάνου στις αυτοδιοικητικές εκλογές του 2010 για την θέση του περιφερειάρχη Αττικής. Στη συνέχεια έγιναν μέλη του Μετώπου Αλληλεγγύης και Ανατροπής, ωστόσο, αποχώρησαν αργότερα λόγω πολιτικών διαφωνιών.

Στις εκλογές του Μαΐου 2012, το Μέτωπο υποστήριξε την Αντικαπιταλιστική Αριστερή Συνεργασία για την Ανατροπή.

Το Μάιο του 2013, το Μέτωπο Αλληλεγγύης και Ανατροπής μετεξελίχθηκε σε πολιτικό κόμμα, με την ονομασία «Σχέδιο Β».«Σχέδιο Β», το νέο κόμμα του Αλέκου ΑλαβάνουΤο Μέτωπο Ανατροπής μετεξελίσσεται σε κόμμα

Εν όψει των ευρωεκλογών του 2014, πραγματοποιήθηκαν διαβουλεύσεις για κοινή κάθοδο με την ΑΝΤ.ΑΡ.ΣΥ.Α.. Ωστόσο δεν ευδοκίμησαν, και το Σχέδιο Β συμμετείχε αυτόνομα,Αλ. Αλαβάνος: Αυτόνομη κάθοδος στις ευρωεκλογές το Σχέδιο Β' λαμβάνοντας 0,20%.

Το Σχέδιο Β συμμετείχε στις εκλογές Ιανουαρίου του 2015 και στήριξε το ψηφοδέλτιο της πολιτικής συνεργασίας ΑΝΤ.ΑΡ.ΣΥ.Α. - Μ.ΑΡ.Σ..Επικυρώνεται η συνεργασία της ΑΝΤΑΡΣΥΑ με το «Σχέδιο Β΄» Στις εκλογές Σεπτεμβρίου του 2015, ανακοίνωσε επίσημα την στήριξη του κόμματος στη Λαϊκή Ενότητα.Εκλογική συνεργασία αποφάσισαν Αλαβάνος- ΛαφαζάνηςΕκλογική συνεργασία Λαφαζάνη – Αλαβάνου

Από το 2018 κι έπειτα, έχει αδρανοποιηθεί.

Θέσεις
Κύριες θέσεις του Σχεδίου Β είναι η έξοδος της Ελλάδας από την Ευρωζώνη, με ταυτόχρονη επιστροφή σε εθνικό νόμισμα, ενώ εισηγείται ριζικές αλλαγές στο κοινοβουλευτικό και τραπεζικό σύστημα.

Αποτελέσματα εκλογών
Βουλή των Ελλήνων
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2012 Ι Αλέκος Αλαβάνος    στήριξε τηνΑΝΤ.ΑΡ.ΣΥ.Α. 2012 IΙ Αλέκος Αλαβάνος     στήριξε τηνΑΝΤ.ΑΡ.ΣΥ.Α. 2015 Ι Αλέκος Αλαβάνος    στήριξε τηνΑΝΤ.ΑΡ.ΣΥ.Α. 2015 IΙ Αλέκος Αλαβάνος 155.242 2,87%   9o κόμμαΕκτός Βουλής

Ευρωπαϊκό Κοινοβούλιο
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2014 Αλέκος Αλαβάνος 11.307 0,20%  25η -

Παραπομπές

Εξωτερικοί Σύνδεσμοι
 Επίσημη ιστοσελίδα

Κατηγορία:Αντικαπιταλιστικά κόμματα στην Ελλάδα
Κατηγορία:Ευρωσκεπτικιστικά κόμματα στην Ελλάδα
Κατηγορία:Συνιστώσες της ΛΑ.Ε.